[ISSIONEN FOR DE EUBOREISKE EIELLESSKABER 
KOM(92) 160 endelig udg. 
Bruxelles, den 28. apriI 1992 
Forslag tiI 
RAPETS PIREKTIY 
om fastsaettelse af hygiejneregler gaeldende om bord pâ visse 
fart0jer i henhold til artikel 3, stk. 1, litra a), nr. i 
i direktiv 91/493/E0F 
(forelagt af Kommissionen) 

i-
BEGRUNDELSE 
Den 22. juli 1991 vedtog Rådet direktiv 91/493/EØF(!)om sundhedsmæssige 
betingelser for produktion og afsætning af fiskerivarer. 
Ifølge artikel 3, stk. 1, litra a), nr. i, skal der fastsættes hygiejne­
regler for fiskerivarer, som fanges og eventuelt håndteres med henblik på 
afblødning, hovedskæring, rensning og fjernelse af finner, køles eller 
nedfryses om bord på fartøjer. I henhold til den pågældende artikel skal 
Kommissionen fremsætte forslag inden den 1. oktober 1992. 
Hygiejnereglerne i dette udkast til forslag omfatter generelle betingelser 
for fiskerfartøjer og supplerende betingelser for fiskerfartøjer, om bord på 
hvilke varerne opbevares over 24 timer. 
Bestemmelserne i direktiv 91/493/EØF om inspektion og kontrol gælder for de 
fartøjer, der er omhandlet i nærværende direktiv. 
(1) EFT nr. L 268 af 24.9.1991, s. 15 
- 1 b**<o -~ 
forslag til Rådets direktiv 
om fastsættelse af hygiejneregler gældende om bord på visse 
fartøjer i henhold til artikel 3, stk. 1, litra a), nr. i, 
i direktiv 91/493/EØF 
RÅDET FOR DE EUROPÆISKE FÆLLESSKABER HAR -
under henvisning til Traktaten om oprettelse af Det Europæiske økonomiske 
Fællesskab, 
under henvisning til Rådets direktiv 91/493/EØF af 22. juli 1991 om 
sundhedsmæssige betingelser for produktion og afsætning af fiskerivarer^1), 
særlig artikel 3, stk. 1, litra a), nr. i, 
under henvisning til forslag fra Kommissionen, og 
ud fra følgende betragtninger: 
Ifølge artikel 3, stk. 1, litra a), nr. i, i direktiv 91/493/EØF skal der 
fastsættes hygiejneregler for fiskerivarer, der fanges og eventuelt 
håndteres med henblik på afblødning, hovedskæring, rensning og fjernelse af 
finner, køles eller nedfryses om bord på visse fartøjer; 
der bør fastsættes generelle hygiejnebetingelser for fiskerfartøjer; 
der bør fastsættes supplerende hygiejnebetingelser for fiskerfartøjer, om 
bord på hvilke fiskerivarerne opbevares over 24 timer; 
der bør være mulighed for at tage hensyn til visse fiskerfartøjers særlige 
karakteristika; 
den inspektion og kontrol, som udføres af medlemsstaternes kompetente 
myndigheder og Kommissionens sagkyndige i henhold til direktiv 91/493/EØF, 
er også gældende for de i nærværende direktiv omhandlede fartøjer -
(1) EFT nr. L 268 af 24. september 1991, s. 15 
- 2 -
UDSTEDT FØLGENDE DIREKTIV: 
Artikel 1 
1. De i bilag I fastsatte hygiejnebetingelser er gældende for fisker­
fartøjer. 
2. De i bilag II fastsatte hygiejnebetingelser er gældende for fisker­
fartøjer, som er bygget og udstyret med henblik på opbevaring af 
fiskerivarer om bord i over 24 timer på tilfredsstillende vilkår, med 
undtagelse af fartøjer, der er udstyret til at kunne holde levende fisk, 
krebsdyr og bløddyr i live uden anden opbevaringsmulighed om bord. 
3. Om nødvendigt kan der efter proceduren i artikel 2 fastsættes supplerende 
betingelser eller undtagelser fra betingelserne i bilag I for i givet 
fald at tage hensyn til visse fiskerfartøjers særlige karakteristika. 
Artikel 2 
Kommissionen bistås af Den Stående Veterinærkomité, der er nedsat ved Rådets 
afgørelse 68/361/EØF. 
Kommissionens repræsentant forelægger komitéen et udkast til de 
foranstaltninger, der skal træffes. Komitéen afgiver en udtalelse om dette 
udkast inden for en frist, som formanden kan fastsætte under hensyn til, 
hvor meget det pågældende spørgsmål haster, i givet fald ved afstemning. 
Udtalelsen optages i mødeprotokollen; derudover har hver medlemsstat ret til 
at anmode om, at dens holdning indføres i mødeprotokollen. 
Kommissionen tager størst muligt hensyn til komitéens udtalelser. Den 
underretter komitéen om, hvorledes den har taget hensyn til dens udtalelse. 
- 3 -
Artikel 3 
Medlemsstaterne sætter de nødvendige love og administrative bestemmelser i 
kraft for at efterkomme dette direktiv inden den 1. januar 1993. De under­
retter Kommissionen herom. 
Når medlemsstaterne vedtager disse love og bestemmelser, skal de indeholde 
en henvisning til dette direktiv, eller de skal ved offentliggørelsen være 
ledsaget af en sådan henvisning. De nærmere regler for denne henvisning 
fastsættes af medlemsstaterne. 
Artikel 4 
Dette direktiv er rettet til medlemsstaterne. 
Udfærdiget i Bruxelles, den På Rådets vegne 
- 4 -
BILAG I 
GENERELLE HYGIEJNEBETINGELSER FOR FISKERFARTØJER 
1. De dele af fartøjerne eller de beholdere, der anvendes til opbevaring af 
fiskerivarer, må ikke indeholde genstande eller produkter, fra hvilke 
der kan overføres skadelige eller unormale egenskaber til levneds­
midlerne. Disse dele eller beholdere skal være udformet på en sådan 
måde, at de let kan rengøres, og således at det undgås, at smeltevandet 
forbliver i kontakt med varerne. 
2. Ved anvendelsen skal de dele af fartøjerne eller de beholdere, der er 
beregnet til opbevaring af fiskerivarer, være upåklageligt rene, og 
navnlig må de ikke kunne tilsmudses med det brændstof, der anvendes til 
fremdrivning af fartøjet, eller med snavset vand i lasten. 
3. så snart fiskerivarerne er bragt om bord, placeres de hurtigst muligt på 
et sted, hvor de er beskyttet mod forurening og mod påvirkning fra solen 
eller andre varmekilder. Varerne må ikke vaskes med vand, der kan 
forringe deres kvalitet eller hygiejniske standard. 
4. Fiskerivarerne håndteres og opbevares på en sådan måde, at de ikke 
beskadiges. Anvendelse af spidse instrumenter er tilladt ved flytning af 
store fisk og fisk, som det er farligt for den arbejdende at komme i 
berøring med, såfremt dette ikke medfører en beskadigelse af varernes 
bløddele. 
5. Fiskerivarer med undtagelse af dem, der opbevares levende, skal hurtigst 
muligt efter ombordtagningen underkastes kuldebehandling. På fartøjer, 
hvor kuldebehandling ikke kan lade sig gøre af praktiske grunde, må 
fiskerivarer højst opbevares i 8 timer. 
6. Is, der anvendes til nedkøling af fiskerivarer, skal være fremstillet af 
drikkevand eller rent havvand. Isen skal inden brugen opbevares under 
sådanne forhold, at den ikke kontamineres. 
7. Rengøring af beholdere, redskaber og dele af fartøjet, som kommer i 
direkte berøring med fiskerivarerne, skal foretages med drikkevand eller 
rent havvand efter losningen af varerne. 
8. Hovedskæring og/eller udtagning af indvolde om bord skal foregå under 
hygiejniske betingelser, og fiskerivarerne skal vaskes med rigeligt 
drikkevand eller rent havvand straks derefter. Indvolde og dele, der kan 
være sundhedsfarlige, holdes adskilte og må ikke komme i berøring med 
konsumvarer. Lever, rogn og mælke til konsum nedises eller nedfryses. 
9. Udstyr, som anvendes til udtagning af indvolde, hovedskæring eller 
fjernelse af finner, samt beholdere, redskaber og installationer, der 
kommer i berøring med fiskerivarer, skal være fremstillet af eller 
beklædt med et materiale, som er vandtæt, uforrådneligt, glat og let at 
rengøre og desinficere. Ved anvendelsen skal de være upåklageligt rene. 
- 5 
BILAG II 
SUPPLERENDE HYGIEJNEBETINGELSER FOR FISKERFARTØJER 
OMHANDLET I ARTIKEL 1, STK. 2 
1. Fiskerfartøjerne skal være udstyret med isolerede lastrum, tanke eller 
beholdere til opbevaring af nedkølede eller frosne fiskerivarer ved de 
temperaturer, som er foreskrevet i direktiv 91/493/EØF. Disse lastrum 
skal være adskilt fra maskinrummet og mandskabsrum ved hjælp af skotter, 
der er tilstrækkelig vandtætte til at forhindre enhver form for 
kontaminering af de opbevarede fiskerivarer. 
2. Den indvendige side af lastrummene, tankene og beholderne skal være 
vandtæt og let at vaske og disinficere. Den skal bestå af et glat 
materiale eller i det mindste være beklædt med et glat lag maling, som 
vedligeholdes i god stand, og ikke må kunne overføre sundhedsfarlige 
stoffer til fiskerivarerne. 
3. Lastrummene skal være indrettet på en sådan måde, at smeltevandet fra 
isen ikke forbliver i kontakt med fiskerivarerne. 
4. De beholdere, der anvendes til opbevaring af varerne, skal være udformet 
på en sådan måde, at varerne opbevares under tilfredsstillende forhold, 
og navnlig skal der være ordentligt afløb for smeltevand. Ved 
anvendelsen skal de være upåklageligt rene. 
5. Arbejdsdækkene, udstyret, lastrummene, tankede og beholderne skal 
rengøres efter hver afbenyttelse. Der anvendes enten drikkevand eller 
frisk havvand til dette formål. Der desinficeres og foranstaltes 
bekæmpelse af insekter og rotter efter behov. 
6. Rengørings- og desinfektionsmidler, insektmidler og andre giftige 
stoffer anbringes i aflåsede lokaler eller skabe og anvendes på en sådan 
måde, at der ikke opstår fare for kontamination af fiskerivarerne. 
7. Nedfrysning af fiskerivarer om bord skal foregå under de betingelser, 
der er fastsat i kapitel IV, afsnit II, punkt 1 og 3, i bilaget til 
direktiv 91/493/EØF. I tilfælde af nedfrysning i saltlage må lagen ikke 
give anledning til kontaminering af fiskerivarerne. 
8. Fartøjer udstyret til nedkøling af fiskerivarer med iskølet havvand 
(CSW) eller mekanisk kølet havvand (RSW) skal opfylde følgende 
betingelser: 
a) Tankene skal været forsynet med passende installationer til opfyld­
ning med og udtømning af havvand og et system, som sikrer en homogen 
temperatur i tankene. 
b) Tankene skal være forsynet med et apparat til automatisk registrering 
af temperaturen. Termoføleren skal være anbragt i den del af tanken, 
hvor temperaturen er højest. 
c) Tankede og beholderne skal være således indrettet, at blandingen af 
fiskerivarer og vand nedkøles til 3'c højst 6 timer efter påfyld­
ningen og til O'c efter højst 16 timer. 
- 6 -
d) Tankene, cirkulationssystemerne og beholderne skal tømmes fuldstæn­
digt og rengøres meget grundigt med drikkevand eller rent havvand, 
hver gang de tømmes. Der benyttes rent havvand ved påfyldningen. 
e) Registreringer af tanktemperaturer skal omfatte klar angivelse af 
dato og tanknummer. De skal opbevares og være til kontrolmyndig­
hedernes disposition. 
9. Den kompetente myndighed fører af hensyn til kontrollen en fortegnelse 
over fartøjer, som er udstyret i overensstemmelse med punkt 7 eller 8, 
dog med undtagelse af fartøjer med flytbare beholdere, som kun 
lejlighedsvis benyttes til opbevaring af fiskerivarer i kølet havvand. 
10. Det personale, som håndterer fiskerivarerne, skal iagttage principperne 
for renlighed, både i henseende til påklædning og personlig hygiejne. 
11. Rederne eller deres repræsentanter træffer alle nødvendige foranstalt­
ninger til at undgå, at personer, som kan kontaminere fiskerivarerne, 
arbejder med og håndterer disse, indtil det er påvist, at de pågældende 
kan udføre arbejdet, uden at der er fare for kontamination. Lægetilsynet 
med disse personer er underkastet den gældende nationale lovgivning i 
vedkommende medlemsstat. 
ISSN 0254-1459 
KOM (92) 160 
DOKUMENTER 
DA 03 
Katalognummer: CB-CO-92-177-DA-C 
ISBN 92-77-43553-4 
Kontoret for De Europæiske Fællesskabers Officielle Publikationer 
L-2985 Luxembourg